nahid-hub/BLUGE-bengali-wikipedia-section-title-prediction huggingface dataset:
১৯৮০-৮১ মৌসুমের গ্রীষ্মকালে ঘরোয়া ক্রিকেটে দূর্দান্ত খেলেন। তন্মধ্যে, ওয়েস্টার্ন অস্ট্রেলিয়ার বিপক্ষে রিক ম্যাককস্কারের সাথে প্রথম উইকেট জুটিতে রেকর্ড গড়েছিলেন। এরফলে তাকে ওডিআই দলে নেয়া হয়। নিউজিল্যান্ডের বিপক্ষে ৬৯ ও ৭৯ রান তুলেন তিনি।

১৯৮০-৮১ মৌসুমে টেস্ট দলে ফিরে আসেন জন ডাইসন। ব্রিসবেনে সিরিজের প্রথম টেস্টে সফরকারী নিউজিল্যান্ডের বিপক্ষে ৩০ ও অপরাজিত ২৪ রানের ইনিংস খেলেন। পরবর্তী টেস্টগুলোয় ২৮ ও ২৫ এবং ১৩ ও ১৬ রান তুলেন।

ভারতের বিপক্ষে পরবর্তী টেস্ট সিরিজে ডাইসনকে রাখা হয়। টেস্টগুলোয় তিনি ০, ৩০ ও ২৮ এবং ১৬ এ ৩ রান তুলতে পেরেছিলেন।
ঐ গ্রীষ্মে ৫৭.১১ গড়ে ১০২৮ প্রথম-শ্রেণীর রান পেয়েছিলেন তিনি।

সঠিক অনুচ্ছেদ শিরোনাম কোনটি?
titleA. অ্যাশেজ সিরিজ, ১৯৮১
titleB. টেস্টে প্রত্যাবর্তন
titleC. টেস্ট ক্রিকেট
titleD. সর্বশেষ প্রত্যাবর্তন
উত্তর: titleB
রাশিয়ার খনিজ সম্পদে সমৃদ্ধ অঞ্চলগুলোর মধ্যে বাশকোরতোস্তান প্রজাতন্ত্র অন্যতম। এখানে প্রায় ৩০০০ ধরনের খনিজ মজুদ রয়েছে। বাশকোরতোস্তান অশোধিত তেলে পরিপূর্ণ এবং এটি রাশিয়ার তেল নিষ্কাশন কেন্দ্রগুলোর মধ্যে অন্যতম। অন্যান্য প্রাকৃতিক সম্পদের মধ্যে রয়েছে প্রাকৃতিক গ্যাস, কয়লা, আকরিক, ম্যাঙ্গানিজ, ক্রোমাইট, লৌহ আকরিক, সীসা, টাংস্টেন, রক ক্রিস্টান, ফ্লোরাইট, আইসল্যান্ড স্পার, সালফাইড পাইরাইটস, ব্যারাইট, সিলিকেট, সিলিকা, অ্যাসবেসটস, ট্যালকম, বিভিন্ন ধরনের মূল্যবান পাথর এবং প্রাকৃতিক শিলা (জেড, গ্রানাইট)।

প্রজাতন্ত্রটির যথেষ্ট পরিমান খনিজ সম্পদ রয়েছে যা দিয়ে এটি তার শক্তি ও জ্বালানী চাহিদা পূরণের পাশাপাশি পেট্রোক্যামিকেল, রাসায়নিক, কৃষি-শিল্প, লৌহজাত ও অলৌহজাত ধাতু, কাচ ও সিরামিক প্রস্তুতকারকদের জন্য কাঁচামালের যোগান দিতে পারে।

রাশিয়ার অলৌহজাত কাঁচামালের অন্যতম প্রধান ক্ষেত্র হলো বাশকোরতোস্তান। এখানে প্রচুর পরিমানে লিগনাইট এবং বিটুমেনের মজুত রয়েছে। এই অঞ্চলে প্রাপ্ত লিগনাইট বিভিন্ন ধরনের রাসায়নিক পণ্য যেমনঃ রেজিন, সার, আঠালো সার এবং উদ্ভিদের বৃদ্ধিতে সহায়ক বিভিন্ন পণ্য তৈরি করা হয়। এই অঞ্চলের খনি হতে প্রচুর পরিমান রাসায়নিক কাঁচামাল যেমনঃ খনিজ লবণ, চুন, ফসফোরাইট, ব্যারাইট ইত্যাদি পাওয়া যায়, যা দেশটির অর্থনীতিতে বিরাট অবদান রাখছে।

বাশকোরতোস্তান গাছপালা এবং কাঠেও সমৃদ্ধ। প্রজাতন্ত্রটির প্রায় এলাকা বনভূমিতে আচ্ছাদিত, যা প্রজাতন্ত্রটির মোট ভূভাগের প্এরায় কতৃতীয়াংশ। এই অঞ্চলের প্রধান উদ্ভিদের মধ্যে রয়েছেঃ ভুজগাছ, দেবদারু গাছ, তিলিয়া, ওক এবং ম্যাপল গাছ। সাধারন কাঠ মজুদের পরিমান প্রায় ৭১৭.৯ মিলিয়ন ঘনমিটার। বাশকোরতোস্তানের বনভূমিতে বিষেষ অভয়ারণ্য এবং জাতীয় উদ্যান রয়েছে, যা প্রায় এলাকাকে আচ্ছাদিত করেছে।

এছাড়াও বাশকোরতোস্তান বিভিন্ন ধরনের খনিজ, ঔষুধি এবং পানীয় জলের উৎস রয়েছে।

ভূতাত্ত্বিক সময়পঞ্জিকাতে পারমিয়ান পিরিওডের শুরুতে এসসেলিয়ান যুগের নামকরণ করা হয়েছে বাশকোরতোস্তানের এসসেল নদীর নামানুসারে।


সঠিক অনুচ্ছেদ শিরোনাম কোনটি?
titleA. রাজনীতি
titleB. ভূগোল
titleC. প্রাকৃতিক সম্পদ
titleD. জনসংখ্যা উপাত্ত
উত্তর: titleC
এদের ভারতএর হিমালয় এর হিমাচল প্রদেশ থেকে সিকিম, আসাম পর্যন্ত দেখা যায়। পূর্ব ভারতে ১০০০-৫০০০ ফুট উচ্চতা পর্যন্ত এদের দেখা মেলে তবে কাশ্মীর অঞ্চলে এদের ১১০০০ ফুট উচ্চতাতেও দেখা যায়।

এছাড়া পংখিলদের পাকিস্তান, নেপাল, ভুটান এ ৫০০-২০০০মিটার উচ্চতায়, মায়ানমার, থাইল্যান্ড এর উত্তরাঞ্চল, লাওস, ভিয়েতনাম এবং চিন এর দক্ষিণ অংশে এদের পাওয়া যায়।

সঠিক অনুচ্ছেদ শিরোনাম কোনটি?
titleA. আচরণ
titleB. উপপ্রজাতি
titleC. বিস্তার
titleD. আকার
উত্তর: titleC
পুরুলিয়া জেলার অধিকাংশ মৃত্তিকাই পরবর্তী মৃত্তিকা। উপত্যকার উপরিভাগে দেখা যায় অ্যালুভিয়াল মৃত্তিকা। মালভূমির উপরের অংশের মৃত্তিকা অনুর্বর, অগভীর, কাঁকরযুক্ত, দ্রুত ধৌত ও কম জলধারণ ক্ষমতাসম্পন্ন। এই মাটিতে লোহা, কোয়ার্টজ ও ফেল্ডসপারের সঞ্চয় দেখা যায়।

উপত্যকার মৃত্তিকা গভীর, মধ্যম গঠনযুক্ত, কম জলধারণ ক্ষমতাসম্পন্ন ও অল্প কাদাযুক্ত। ধানচাষের অনুকূল এই মৃত্তিকা তৈরি হয় মালভূমি থেকে ধৌত প্রক্রিয়ায় আগত পদার্থ দিয়ে।

সঠিক অনুচ্ছেদ শিরোনাম কোনটি?
titleA. জনতত্ত্ব
titleB. ভূগোল
titleC. শিক্ষা
titleD. মৃত্তিকা
উত্তর: titleD
গ্রাম সমূহ

সাটিয়াদী, হোসেন্দী, নয়াপাড়া, হোসেন্দী, পরকান্দা, হোসেন্দী, বামনকুনী, হোসেন্দী, পবনখালী, হোসেন্দী, মহিষবেড়, হোসেন্দী, মহিষকান্দা, হোসেন্দী, ভিটিপাড়া, হোসেন্দী, বাগপাড়া, হোসেন্দী, আউলিয়াপাড়া, হোসেন্দী, চকদিগা, হোসেন্দী, কলাদিয়া, কলাদিয়া, মাছিমপুর, কলাদিয়া, শিমুলিয়া, কলাদিয়া, চন্তিপাড়া, কলাদিয়া, কুমরী, কলাদিয়া, পূর্ব কুমরী, কলাদিয়া , রুপসা, মসূয়া, আহুতিয়া, মসূয়া, জুনাইল, মাইজহাটি, বিশুহাটি, মাইজহাটি, মাইজহাটি, মাইজহাটি, আদর্শপাড়া, মাইজহাটি, পাঁচলগোটা, কলাদিয়া, শিমুলিয়া, কলাদিয়া, জড়িরপাড়, কলাদিয়া, বন্দিগাহ, কলাদিয়া, পাড়িয়াপাড়া, কলাদিয়া। 

সঠিক অনুচ্ছেদ শিরোনাম কোনটি?
titleA. আয়তন ও জনসংখ্যা
titleB. শিক্ষার হার ও শিক্ষা প্রতিষ্ঠান
titleC. জনপ্রতিনিধি
titleD. প্রশাসনিক এলাকা
উত্তর: titleD
প্রাকরাজবংশিয় যুগে নুবিয়ার সাথে সোনা এবং ধূপ সংগ্রহের জন্য নুবিয়ার সাথে বাণিজ্যসম্পর্ক স্থাপিত হয়। তাদের সাথে ফিলিস্তিন অঞ্চলেরও বাণিজ্য স্থাপিত হয়, প্রথম রাজবংশের যুগের ফারাওদের সমাধিতে ফিলিস্তিন অঞ্চলে পাওয়া তেলের পাত্রের মত পাওয়া যায়। প্রথম রাজবংশের কালের কিছু পূর্বে কানানে মিশরিয় একটি কলোনি ছিল। রাজা নারমার কানানে মিশরিয় মৃৎপাত্র তৈরি করাতেন এবং তা মিশরে আমদানি করাতেন। দ্বিতীয় রাজবংশের সময় জুবাইলের হতে কাঠ আমদানি করা হয় যা মিশরে পাওয়া যেত না। পঞ্চম রাজবংশের সময় থেকে পুন্ট থেকে সোনা, সুগন্ধী রেসিন, আবলুস, হাতির দাঁত এবং বন্য প্রাণী যেমন বানর ও বেবুন আম্দানি শুরু হয়। টিন এবং প্রয়োজনীয় অতিরিক্ত তামার জন্য মিশর আনাতোলিয়ার উপর নির্ভরশীল ছিল, এ দুটো ধাতুই ব্রোঞ্জ তৈরির উপাদান। মিশরিয়রা লাপিস-ল্যাজুলির খুব সমাদর করত যা আসত সুদূর আফগানিস্তান হতে। ভূমধ্যসাগর অঞ্চলের ক্রীট এবং গ্রীস হতে মিশরে জলপাই তেল এবং অন্যান্য দ্রব্যাদি আসত। বিভিন্ন বিলাস সামগ্রীর বিনিময়ে মিশর থেকে প্রধানত খাদ্যশস্য, লিনেন, সোনা, প্যাপিরাস এবং কাচ ও পাথরের বিভিন্ন সামগ্রী।

সঠিক অনুচ্ছেদ শিরোনাম কোনটি?
titleA. প্রাকৃতিক সম্পদ
titleB. বাণিজ্য
titleC. কৃষি
titleD. ইতিহাস
উত্তর: titleB
২০১১ সালের আদমশুমারী অনুসারে মিজোরামের বিভিন্ন গোষ্ঠীর মধ্যে সংখ্যাগরিষ্ঠ (৮৭%) মিজো খৃস্টান ধর্মালম্বী যারা প্রধানত প্রেসবিটারিয়ান, বাকি জনসংখ্যার ৮.৩% বৌদ্ধ, ৩.৬% হিন্দু ধর্মালম্বী। কয়েক হাজার মানুষ রয়েছে, যাদের বেশিরভাগই নৃতাত্ত্বিক মিজো, যারা ইহুদি ধর্মে ধর্মান্তরিত হয়েছে। রাজ্যের জনসংখ্যার প্রায় ১.১% মুসলিম। মিজোরামে বেশিরভাগ মুসলমান জাতিগতভাবে রোহিঙ্গা। অবশিষ্ট ৩,০০০ মানুষ শিখ, জৈন এবং অন্যান্য ধর্মালম্বী।

মিজোরাম প্রেসবিটারিয়ান গীর্জার প্রধান খ্রিস্টান সম্প্রদায়, যা একজন ওয়েলশ ধর্মপ্রচারক রেভারেন্ড ডি.ই. জোন্স কর্তৃক ১৮৯৪ সালে প্রতিষ্ঠিত হয়। ব্রিটিশ সাম্রাজ্য থেকে ভারতের স্বাধীনতা অর্জনের সময়, লুশাই আদিবাসী জাতির ৮০% খ্রিস্টধর্মে ধর্মান্তরিত হয়।

২০০১ সালের আদমশুমারি প্রতিবেদন অনুযায়ী মিজোরামের জনসংখ্যার প্রায় ৭০.৪৯৪ জন মানুষ বৌদ্ধ ধর্মের অনুসারী।

২০০১ সালের আদমশুমারি প্রতিবেদন অনুযায়ী মিজোরামের প্রায় ৩১.৫৬২ জন হিন্দু ধর্মের অনুসারী, যা মোট জনসংখ্যার শতকারা ৩.৫৫%।

এছাড়াও মিজোরামের কিছু সংখ্যক মানুষ ইহুদি ধর্ম অনুশীলন করে থাকে, ২০০১ সালের আদমশুমারি প্রতিবেদন অনুযায়ী তাদের সংখ্যা প্রায় ৮৬৬ জন।

সঠিক অনুচ্ছেদ শিরোনাম কোনটি?
titleA. ধর্ম
titleB. রাজনীতি
titleC. সামরিক গুরুত্ব
titleD. চিরাউ
উত্তর: titleA
বর্তমান আলতাই প্রজাতন্ত্র অঞ্চলটি খ্রিস্টপূর্ব ২০৯ সাল হতে ৯৩ খ্রিষ্টাব্দ পর্যন্ত জিওংনু সাম্রাজ্যের শাসনাধীন ছিল।

পরবর্তীতে আলতাই প্রজাতন্ত্রের দক্ষিণাংশ নাইমান খানাতের অধীনে আসে। বর্তমান আলতাই প্রজাতন্ত্র অঞ্চলটি অতীতে বিভিন্ন সময় বিভিন্ন সাম্রাজ্যের শাসনাধীন ছিল। এর মধ্যে মঙ্গোলীয় জিয়ানবেই রাজ্য (৯৩-২৩৪), রৌরান খানাত (৩৩০-৫৫৫), মঙ্গোল সাম্রাজ্য (১২০৬-১৩৬৮), গোল্ডেন হোরড (১২০৪-১৫০২), জুনঘার খানাত (১৬৩৪-১৭৫৮) এবং ১৭৫৭ হতে ১৮৬৪ সাল পর্যন্ত এই অঞ্চলটি চিং সাম্রাজ্যের অধীনে ছিল।

চিং শাসনামলে এই অঞ্চলটি দুইজন আলতিয় নুর উরিয়ানখাই শাসকের অধীন একটি অর্ধ-স্বায়ত্তশাসিত অঞ্চল ছিল। চিং প্রশাসনের সময়ে ১৭৬০ সালে সাইবেরিয়ার জেনারেল ফেডর ইভানোভিচ আলতাই নুর অঞ্চলে একটি অসামরিক অভিযান পরিচালনা করেন এবং দুর্গ নির্মাণ শুরু করেন। যেগুলো পরবর্তীতে চিংয়ের হেসেরি জালাফুংগাদের দ্বারা অপসারিত হয়। ১৮২০ এর দশকের দিকে এই অঞ্চলে নিয়মিত সীমান্ত প্রহরা কমতে থাকে এবং চুই নদীর অববাহিকা রুশরা দখল করে নেয়।

১৮৬৪ হতে ১৮৬৭ সালের মধ্যে তারবাগাতাই চুক্তির মাধ্যমে সম্পূর্ণ আলতান নুর উরিয়ানখাই অঞ্চলটি রাশিয়ার অন্তর্ভুক্ত হয় এবং স্বায়ত্তশাসন হারায়। পরবর্তীতে ১৯২২ সালের ১ জুন আলতাই ক্রাইয়ের অংশ হিসেবে ওইরত স্বায়ত্তশাসিত অঞ্চল (Ойро́тская автоно́мная о́бласть) গঠন করা হলে এই অঞ্চলটি পুনরায় স্বায়ত্তশাসন ফিরে পায়। এই অঞ্চলের আদি নাম ছিল "বাজলা"।১৯৪৮ সালের ৭ই জানুয়ারি অঞ্চলটিকে গোর্নো-আলতাই স্বায়ত্তশাসিত অঞ্চল (Го́рно-Алта́йская автоно́мная о́бласть) নামে নামকরণ করা হয়। ১৯৯২ সালে অঞ্চলটিকে পুনরায় "আলতাই প্রজাতন্ত্র" নামে নামকরণ করা হয়।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. ইতিহাস
titleC. পর্বত
titleD. জনসংখ্যা উপাত্ত
উত্তর: titleB
ওয়ালপেপার তৈরীতে ইতিহাসে যে সব কৌশল গুলো দেখা যায়;- তা হলোঃ হাতে তৈরী চিত্র, উডব্লক প্রিন্টিং, স্টেইনসিলিং, এবং বিভিন্ন ধরনের মেশিন প্রিন্টিং। এরমধ্যে প্রথম তিনটাই ১৭০০ সালের পুর্বে দেখা যেত।

ওয়ালপেপার, যা উডকাটের কৌশল প্রিন্টমেকিং; তা ইউরোপের রেনেসার সময় মধ্যবিত্ত সমাজের উথ্থানের সময় জনপ্রিয়তা পেয়েছে। সমাজের উচ্চবিত্তরা তাদের গৃহের দেয়ালে লম্বা ট্যাপেস্ট্রিকে ঝুলাতেন। এই ট্যাপেস্ট্রি ঘরে ভিন্ন মাত্রার রং নিয়ে আসত; একই সাথে এই ট্যাপেস্ট্রি ঘরের তাপ বাইরে যেতে দিত না বলে ঘর গরম থাকত। যাইহোক; ট্যাপেস্ট্রির অনেক মুল্য ছিল; তাই মধ্যবিত্তরা একে এড়িয়ে চলতেন।

প্রথমদিককার ওয়ালপেপারে ট্যাপেস্ট্রির ন্যায় দৃশ্য দৃশ্যায়িত হত। যা মাঝেমধ্যে দেয়ালে ঝুলানো হত এবং আজকের ন্যায় সেখানেই আঠালো হিসেবে লাগানো হত। প্রিন্টকে দেয়ালে ঝুলানোর পরিবর্তে দেওয়ালেই আঠারো মত করে লাগানো হত। কিছু গুরুত্বপূর্ন কলাকৌশলী যেমনঃ আলবার্ট দুরের যিনি বৃহৎ আকৃতির প্রিন্ট ও কারুকার্যময় প্রিন্টের উপর কাজ করেছিলেন, তিনি দেয়ালেই ওয়ালপেপার ঝুলাতেন। সবচেয়ে বড় রঙিন প্রিন্ট হলো, ১৫১৫ সালে রোমান সম্রাট প্রথম ম্যাক্সিমামের পৃষ্ঠপোশকতায় নির্মিত "দ্য ট্রিয়াম্ফাল আর্চ"। এই প্রকান্ড প্রিণ্ট দৈর্ঘ্য প্রস্থে ৩.৫৭ মিটার ও ২.৯৫ মিটার ছিল। প্রথম সংস্করণে এটি ৭০০ কপি তৈরী হয়েছিল। যা প্যালেসে নির্মাণের জন্যই নির্মিত হয়েছিল।

প্রথমদিকের বিন্যাস থাকা খুব কম ওয়ালপেপারই এখন পর্যন্ত টিকে আছে; তবে অধিক সংখ্যক পুরাতন মাস্টার প্রিন্ট ও খোদাই করা নিয়মিত বিন্যাস, যুক্ত সজ্জিত ওয়ালপেপারের অস্তিত্ব আছে।

ইংল্যান্ড এবং ফ্রান্স; ওয়ালপেপার কারখানাগুলোর মধ্যে সেরা ছিল। ১৫০৯ খ্রিষ্ঠাব্দের পূর্বে সেখানে ওয়ালপেপার নির্মিত হত। ৮ম হেনরীর পরে ইংল্যান্ডে তা খুবই জনপ্রিয় হয়ে উঠে। ইংরেজ অভিজাতরা সবসময় ট্যাপেস্ট্রি ফ্ল্যান্ডার ও এরাস থেকে আমদানী করত, কিন্তু হেনরীর সাথে ক্যাথলিক গীর্জার বিরোধ বাধে। ফলে ইউরোপে এর চল পরে যায়। ট্যাপেস্ট্রি না থাকায়, ইংল্যান্ডের সাধারণ মানুষ ওয়ালপেপার ব্যাবসার দিকে ঝুকে পরে।

অলিভার ক্রোমওয়েলের অভিভাবকত্বকালীন সময়ে পুরিটান সরকার দ্বারা ওয়ালপেপারের ব্যবসায় ইচ্ছাকৃতভাবে নানা বাধাবিঘ্ন দেওয়া হয়। এরপর দ্বিতীয় চার্লসের পুনঃপ্রতিষ্ঠার সময়, উচ্চবিত্তরা ওয়ালপেপারের প্রতি পুনঃপুন আগ্রহ প্রকাশ করে। ক্রোমওয়েল কিছু বিরক্তিকর সংস্কৃতি তার রাজ্যের মানুষের উপর চাপিয়ে দিয়েছিল। তার মৃত্যুর পর, মানুষ এ সব বিষয়কে প্রত্যাখান করে, এবং নিজেদের পছন্দমত গৃহস্থালী আসবাব ক্রয় করা শুরু করে।

সঠিক অনুচ্ছেদ শিরোনাম কোনটি?
titleA. ওয়ালপেপার আঠা
titleB. ইতিহাস
titleC. স্থাপন
titleD. ২১ শতকে
উত্তর: titleB
উপযুক্ত জীবাশ্ম বা দেহাবশেষ সেভাবে আবিষ্কৃত না হওয়ায়, "স্টেগোসরাসের" পূর্বপুরুষদের সম্বন্ধে এখনও পর্যন্ত বিশেষ কিছু জানা যায়নি। তবে সাম্প্রতিককালে মরিশন ফর্মেশনের নিচের দিকের স্তরেও এমন কিছু সমগোত্রের প্রাণীর অবশেষ খুঁজে পাওয়া গেছে, যারা "স্টেগোসরাসের" চেয়েও কয়েক লক্ষ বছরের পুরনো। অন্ত্য জুরাসিক উপযুগের মধ্যভাগে কিমেরিজিয়ান অধোযুগের (১৫ কোটি ৭৩ লক্ষ - ১৫ কোটি ২১ লক্ষ বছর পূর্বে) এই প্রাণীগুলির সাথে হেসপেরোসরাসদের কিছুটা সাদৃশ্য রয়েছে। এখনও পর্যন্ত "স্টেগোসরাসের" যে সবচেয়ে পুরনো পূর্বপুরুষ গণকে চিহ্নিত করা সম্ভব হয়েছে, তা হল লেক্সোভিসরাস। আধুনিক ইংলন্ড ও ফ্রান্সের অক্সফোর্ড ক্লে ফর্মেশনের মধ্যে এদের জীবাশ্ম আবিষ্কৃত হয়েছে। মধ্য জুরাসিক উপযুগের শেষদিকে ক্যালোভিয়ান আধোযুগে (১৬ কোটি ৩৫ লক্ষ - ১৬ কোটি ১০ লক্ষ বছর পূর্বে) এদের অস্তিত্ব ছিল।

মধ্য জুরাসিক উপযুগে বসবাসকারী হুয়ায়ানগোসরাসরা হল "স্টেগোসরাসের" আরও পূর্ববর্তী পূর্বপুরুষ। বর্তমান চীনে এদের যে দেহাবশেষ আবিষ্কৃত হয়েছে, তা প্রায় ১৬ কোটি ৫০ লক্ষ বছর, অর্থাৎ "স্টেগোসরাসের" সময়কাল অপেক্ষা অন্তত ২০ লক্ষ বছর পুরনো। এই "হুয়ায়ানগোসরাসরা" হল হুয়ায়ানগোসরাইডি গোত্রের এখনও পর্যন্ত আবিষ্কৃত একমাত্র গণ। এই "হুয়ায়ানগোসরাইডি" গোত্রও "স্টেগোসরিয়া" অধোবর্গেরই একটি গোত্র। আদিম জুরাসিক ইংলন্ডে বসবাসকারী সেলিডোসরাসরা হল এদের আরও পূর্বের পূর্বপুরুষ। আজ থেকে প্রায় ১৯ কোটি বছর আগে এদের অস্তিত্ব ছিল। লক্ষণীয় বিষয় হল এই যে, এদের মধ্যে "স্টেগোসরাস" ও অ্যাঙ্কিলোসরাস উভয়েরই বৈশিষ্ট্য বিদ্যমান ছিল। এদের আরও পূর্ববর্তী দুই পূর্বপুরুষ হল এমাউসরাস ও স্কুটেলোসরাস। প্রথমটির অস্তিত্বের সন্ধান মিলেছে বর্তমান জার্মানিতে ও পরেরটির মার্কিন যুক্তরাষ্ট্রের আরিজোনায়। অপেক্ষাকৃত ছোট আকৃতির, হালকা বর্মাবৃত এই দুই গণের প্রাণীরাই ছিল "স্টেগোসরাস" ও "অ্যাঙ্কিলোসরাস" - উভয়েরই নিকটাত্মীয়। এছাড়াও বর্তমান ফ্রান্সে এই ধরনের বর্মাবৃত ডাইনোসরদের বসবাস ও চলাচলের একটি সম্ভাব্য অঞ্চল আবিষ্কৃত হয়েছে, যার থেকে প্রায় ১৯ কোটি ৫০ লক্ষ বছর আগে থেকেই এদের অস্তিত্ব ছিল বলে বর্তমানে মনে করা হচ্ছে।

সঠিক অনুচ্ছেদ শিরোনাম কোনটি?
titleA. বিবরণ
titleB. আবিষ্কারের ইতিহাস
titleC. বিংশ শতাব্দী ও তৎপরবর্তী
titleD. পূর্বপুরুষ
উত্তর: titleD
কল অফ ডিউটিঃ মডার্ন ওয়ারফেয়ার সিরিজের চতুর্থ গেম। "কল অফ ডিউটিঃ মডার্ন ওয়ারফেয়ার"-কে সিরিজের বিপ্লবী গেম হিসেবে অভিহিত করা হয়।কারণ "মডার্ন ওয়ারফেয়ার" সিরিজের প্রথম গেম যেটি দ্বিতীয় বিশ্বযুদ্ধ অবলম্বনে তৈরি নয়। গেমটির নির্মাতা ইনফিনিটি ওয়ার্ড এবং প্রকাশক অ্যাকটিভিশন। নভেম্বর ৭, ২০০৭ সালে মুক্তি পাওয়া গেমটিকে সিরিজের সবচেয়ে সেরা ও সর্বাধিক সফল গেম হিসেবে ধরা হয়। গেমটি ২০১১ সালের কাল্পনিক যুদ্ধ অবলম্বনে তৈরি। গেমটি ২০০৭ সালের সেরা অ্যাকশন গেম-এর পুরস্কার অর্জন করে। গেমটি দৈর্ঘ্য স্বল্পতার জন্য সমালোচিত হয় যার ফলশ্রুতিতে গেমটির সিকুয়েল "কল অফ ডিউটি: মডার্ন ওয়ারফেয়ার ২" তৈরি হয়।

সঠিক অনুচ্ছেদ শিরোনাম কোনটি?
titleA. কল অফ ডিউটি ৩
titleB. কল অফ ডিউটিঃ ব্ল্যাক অপস ৩
titleC. কল অফ ডিউটিঃ ব্ল্যাক অপস
titleD. কল অফ ডিউটিঃ মডার্ন ওয়ারফেয়ার
উত্তর: titleD
পর্তুগীজ ভারতের মারগাঁও এলাকায় দিলীপ সরদেশাইয়ের জন্ম। সেখানকার নিউ এরা হাইস্কুলে অধ্যয়ন করেছিলেন। ১৯৫০-এর দশকের সূচনাকাল পর্যন্ত তার কিশোর বয়সে ঐ এলাকায় কোন ক্রিকেট উপযোগী পরিবেশ বিরাজমান ছিল না। ১৯৫৭ সালে তার পরিবারে বোম্বেতে চলে আসে। এ পর্যায়ে তার বয়স ছিল ১৭ বছর। সেখানে তিনি উইলসন কলেজে ভর্তি হন। কোচ ম্যানিয়া নায়েকের সুনজরে পড়েন।

১৯৫৯-৬০ মৌসুমে আন্তঃবিশ্ববিদ্যালয় প্রতিযোগিতা রুহিতন বাড়িয়া ট্রফিতে প্রথমবারের মতো উল্লেখযোগ্য সফলতার স্বাক্ষর রাখেন। ৮৭ গড়ে ৪৩৫ রান সংগ্রহ করেছিলেন তিনি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. আন্তর্জাতিক ক্রিকেট
titleC. শৈশবকাল
titleD. অর্জনসমূহ
উত্তর: titleC
একেবারে কৈশোরেই তার শিল্পী জীবনের শুরু। ১৯৪৫-এ প্রথম তার গানের রেকর্ড বেরোয় তখন তার বয়স ছিল মাত্র ২১ বছর। সেটা রবীন্দ্র সংগীতের রেকর্ড;- এক পিঠে "মরণেরে তুঁ হু মম শ্যাম সমান", অন্য পিঠে "হৃদয়ের একুল ওকুল দু’কুল ভেসে যায়"। দ্বিতীয় রেকর্ডটি তার পিতার লেখা গানঃ এক পিঠে "তোমার আমার ক্ষণেক দেখা", অন্য পিঠে "আমায় দোলা দিয়ে যায়"। এরপর মৃত্যু অবধি তার সাড়ে চার শরও বেশি রবীন্দ্রসংগীতের রেকর্ড বের হয়েছে।] রবীন্দ্রসঙ্গীতশিল্পী সুচিত্রা মিত্র সম্পর্কে প্রয়াত ধূর্জটিপ্রসাদ মুখোপাধ্যায়ের মতে, "রবীন্দ্রনাথের গানে সেরা হচ্ছে সুচিত্রা... সে বেশ গলা ছেড়ে পুরো দমে গায়। এর মধ্যে কোনো গোঁজামিল নেই... তার সাবলীলতা... সে এক দেখার এবং শোনার জিনিস। তার ছন্দজ্ঞানও অসামান্য... সুচিত্রা নিখুঁত। মনে হয় দিনেন্দ্রনাথ বুঝি ফিরে এলেন"।

বেশ কিছু চলচিত্রে প্লে ব্যাক গায়ক হিসেবেও গান গেয়েছেন৷ রবীন্দ্রনাথ ঠাকুরের কবিতা আর সংগীতের প্রতি আশৈশব ভালবাসা আর তীব্র টানে তিনি পুরোপুরি নিজেকে উৎসর্গ করেন৷ দ্বিতীয় বিশ্বযুদ্ধোত্তরকালে তিনি রবীন্দ্র সংগীতের প্রধান শিল্পী হিসাবে আবির্ভূত হন। তার গায়কী ঢং ছিল একেবারেই স্বতন্ত্র প্রকৃতির। তার কণ্ঠ মাধুর্যের সঙ্গে ছিল এক ধরনের দৃঢ়তা । রবীন্দ্র সংগীতে তার উচ্চারণ, স্বরক্ষেপণ, তার কণ্ঠ আদর্শ হয়ে উঠেছিল। গান প্রাণ পেত তার কণ্ঠে। রবীন্দ্র সংগীতের তুলনারহিত প্রতিমূর্তি হয়ে উঠেছিলেন তিনি অগণিত শ্রোতাদের কাছে । রবীন্দ্র সংগীত ছাড়াও তার গলায় প্রাণ পেয়েছে অতুলপ্রসাদের গান, ব্রহ্মসংগীত, আধুনিক বাংলা গান এবং হিন্দি ভজন।

শান্তিনিকেতনে তিনি নানা বাদ্যযন্ত্র শিখেছেন: সেতার, এস্রাজ, তবলা। এসময় সহপাঠী ছিলেন নীলিমা সেন। চূড়ান্ত পর্যায়ে শেষ পর্যন্ত তিনি কণ্ঠসংগীতই বেছে নিলেন। ধ্রুপদী সংগীত শিখেছেন ভি ভি ওয়াঝেলকরের কাছে। এ সময় কিছুদিন, প্রায় দু’বছর নাচ শেখার চেষ্টাও করেছিলেন। ছোটবেলা থেকেই অভিনয় ভালোবাসতেন। তাই যখন রবীন্দ্র সংগীতের সেরা শিল্পীর তকমা জুটে গেছে, সে সময়, পরিণত বয়সে ঋতুপর্ণ ঘোষ পরিচালিত "দহন" নামক চলচিত্রে অভিনয় করেছিলেন। এর আগে তিনি বাংলাদেশের মুক্তিযুদ্ধকালে নির্মিত উমাপ্রসাদ মৈত্রের "জয় বাংলা" এবং মৃণাল সেনের “পদাতিক”-এ অভিনয় করেছেন। এছাড়াও, বিষ্ণু পাল চৌধুরীর টেলিফিল্ম "আমার নাম বকুল"-এর একটি পর্বে তিনি অভিনয় করেন। দীর্ঘদিন তিনি ভারতীয় গণনাট্য সংঘ বা ইন্ডিয়ান পিপলস থিয়েটার অ্যাসোসিয়েশনের সঙ্গে সক্রিয়ভাবে যুক্ত ছিলেন।

১৯৪১তে বৃত্তি নিযে গান শেখার উদ্দেশ্যে শান্তিনিকেতনে যাওয়ার আগেই তিনি রবীন্দ্রনাথ ঠাকুরের নাটকে অভিনয় করেছেন। পরবর্তীতে যে সকল নাটকে অভিনয় করেছেন সেগুলো হলোঃ "মুক্তধারা", "বিসর্জন", "তপতী", "নটীর পুজা", "মায়ার খেলা", চিরকুমার সভা" ও "নীলদর্পণ।

১৯৭৩ খ্রিষ্টাব্দে ভারত সরকার তাকে পদ্মশ্রী সম্মানে ভূষিত করে। ১৯৮৬ খ্রিষ্টাব্দে সংগীত নাটক অকাদেমি এ্যাওয়ার্ড তিনি পেয়েছেন ; এছাড়া এইচএমভি গোল্ডেন ডিস্ক এ্যাওয়ার্ড, বিশ্বভারতী থেকে দেশিকোত্তম এবং পশ্চিমবঙ্গ সরকারের কাছ থেকে আলাউদ্দিন পুরস্কার লাভ করেছেন। আরো পেয়েছেন সংগীত নাটক একাডেমি পুরস্কার-সহ নানা সম্মান। সাম্মানিক ডি-লিট পেয়েছেন রবীন্দ্রভারতী বিশ্ববিদ্যালয়, যাদবপুর বিশ্ববিদ্যালয় ও বর্ধমান বিশ্ববিদ্যালয় থেকে।

সঠিক অনুচ্ছেদ শিরোনাম কোনটি?
titleA. জীবনী
titleB. বিবিধ
titleC. মৃত্যু
titleD. শিল্পী জীবন
উত্তর: titleD
ফেব্রুয়ারির ২৮ তারিখে কোলকাতাগামী আসামমেইল ট্রেনে জঘন্যভাবে আক্রমণ করে মুসলিমরা। ওই ২৮ তারিখে আবারও রাজশাহী জেলার হিন্দুদের উপর নির্দয় আক্রমণ শুরু করে তারা।তানোর,নাচোল,গোমস্তাপুর পুলিশ স্টেশনের নিয়ন্ত্রণাধীন গ্রাম্যএলাকা গুলোতে বৃহৎ পরিসরে বীভৎস হত্যা,ধর্ষণ,লুটপাট,অগ্নিসংযোগ শুরু করা হয়। হিন্দুদের বাড়ি-ঘর জোর করে দখল করে নেয় মুসলিমরা।হিন্দু মহিলাদেরকে গণধর্ষণ করে তারা।নির্যাতনের বীভৎসতা সহ্য করতে না পেরে অনেক হিন্দু নরনারী ভারতের মালদহ জেলায় পালিয়ে যায়। হিন্দু শরণার্থীরা যখন ভারতে পালিয়ে যেতে শুরু করে তখন তাদের যাত্রাপথে সকল প্রকার নির্যাতন করতে শুরু করে ওত পেতে থাকা সশস্ত্র বাহিনী।এমন কোন প্রকার নির্যাতন অবশিষ্ট ছিল না যা হিন্দু শরণার্থী যাত্রীদের উপর করা হয়নি। এই বিপদগ্রস্ত হিন্দু জনগোষ্ঠীর জন্য আরও নিদারুন পীড়ার কারণ হয়ে দাঁড়ায় পাকিস্তান আনসার বাহিনী।তারা বিভিন্ন অজুহাতে হিন্দু মহিলাদের ধরে নিয়ে নির্যাতন করত।
১৭ মার্চ তারিখে ভারতের নিকটবর্তী বালুরঘাট অতিক্রম করার সময়ে সাঁওতাল শরণার্থীদের উপর পাকিস্তান পুলিশ ও আনসার বাহিনী নির্বিচারে গুলি বর্ষণ করে।১৭ জন সাঁওতালকে নির্মম ভাবে গুলি করে হত্যা করা হয় এবং আরও ১৪ জন মারত্মকভাবে জখম হয়। ভারতের বালুরঘাট সীমান্তের নিকটে হরিহরপুর গ্রামের ৪০ টি হিন্দু পরিবারকে পাকিস্তানি সশস্ত্র বাহিনী উচ্ছেদ করে এবং তাদের আবাসস্থল থেকে তাড়িয়ে দেয়।তারা ওই পরিবারগুলোর বাড়িঘরের ঢেউটিন খুলে নিয়ে যায়।এছাড়া ঘরে মজুদ থাকা ধান-চাল,শস্যদানা,পাট এবং ঘরের অন্যান্য ব্যবহার্য দ্রব্যাদি লুট করে নিয়ে যায়।জাহানপুর গ্রামের হিন্দু শরণার্থীদের নিকটে থাকা সোনার গহনা লুট করে মুসলিমরা। ফার্সিপাড়াতে পশ্চিম দিনাজপুর এবং রাজশাহী জেলার জেলা ম্যাজিস্ট্রেট ও পুলিশ সুপারিনটেনডেণ্টস গণ বৈঠক করেন।বৈঠকে তারা সিদ্ধান্ত নেন,পাকিস্তান অথরিটি বাঙ্গালী হিন্দু, সাঁওতাল এবং আদিবাসীদের দমনে দৃঢ় প্রতিজ্ঞ থাকবে।এজন্য বিপুল সংখ্যক বেলুচ সৈন্য বালুরঘাট সীমান্তের নিকট নিয়োগ করা হয়। 

সঠিক অনুচ্ছেদ শিরোনাম কোনটি?
titleA. আগস্ট ১৯৪৯ - জানুয়ারি ১৯৫০ এর নৃশংসতা
titleB. নোয়াখালী
titleC. গণমাধ্যমের কণ্ঠরোধ
titleD. রাজশাহী
উত্তর: titleD
২০০৪ সালে হুমায়ূন আহমেদ পরিচালিত "শ্যামল ছায়া" চলচ্চিত্র দিয়ে তার বড় পর্দায় অভিষেক হয়। এতে বাংলাদেশের স্বাধীনতা যুদ্ধ চলাকালীন পলায়নরত এক নৌকায় নারী ডাক্তার রাত্রি চরিত্রে তার অভিনয় বাংলাদেশের পাশাপাশি পশ্চিমা বিশ্বেও সামাদৃত হয়। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে বাচসাস পুরস্কার অর্জন করেন। ২০০৪ ও ২০০৫ সালে তিনি "৬৯", "বেলাভূমি", "শ্রীকান্ত", "আমাদের আনন্দবাড়ি", "ঘুণপোকা", ও "সুখনগর অ্যাপার্টমেন্ট" নাটকে অভিনয় করেন। ২০০৫ সালে তিনি সাইফুল ইসলাম মান্নু পরিচালিত "সাপলুডু" টেলিভিশন ধারাবাহিকে খল চরিত্রে অভিনয় করেন। পরবর্তীতে তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৭), হুমায়ূন আহমেদ পরিচালিত "নয় নম্বর বিপদ সংকেত" (২০০৭) চলচ্চিত্র, ও স্বল্পদৈর্ঘ্য চলচ্চিত্র "বিশ্বরণ্যের নদী"-তে কাজ করেন।

সঠিক অনুচ্ছেদ শিরোনাম কোনটি?
titleA. চলচ্চিত্র পরিচালনায় অভিষেক: ২০১৪-বর্তমান
titleB. টিভি নাটক পরিচালনা: ২০০৮-২০১৩
titleC. মডেলিং ও টেলিভিশন: ১৯৯৩-৯৮
titleD. চলচ্চিত্রে আগমন: ২০০৪-২০০৭
উত্তর: titleD
গোলাম মোস্তফার স্মৃতি রক্ষার্থে বাংলাদেশ ডাক বিভাগ তার ছবি সম্বলিত জাতীয় ডাকটিকিট প্রকাশ করে। তার স্বরণে পীরগঞ্জ থেকে বোচাগঞ্জ উপজেলা অভিমুখী সড়কটি "শহীদ বুদ্ধিজীবী অধ্যাপক গোলাম মোস্তফা সড়ক" নামে নামকরণ হয়। বাংলা একাডেমী থেকে প্রকাশিত স্মৃতি ১৯৭১-এর তৃতীয় খ-, অক্সফোর্ড এটলাসসহ বিভিন্ন বইয়ে তাকে নিয়ে বহু প্রবন্ধ ছাপা হয়। এছাড়াও ঠাকুরগাঁও সাংবাদিক ফোরাম সন্মাননা সহ অসংখ্য সন্মাননায় ভূষিত হয়েছেন তিনি।

সঠিক অনুচ্ছেদ শিরোনাম কোনটি?
titleA. সম্মাননা
titleB. ব্যক্তিগত জীবন
titleC. প্রাথমিক জীবন
titleD. তথ্যসূত্র
উত্তর: titleA
১৯৮০ থেকে ১৯৯০ সাল পর্যন্ত তিনি জাতীয়তাবাদী ছাত্রদলের রামগড় রাজনৈতিক জেলা শাখার সভাপতি হিসেবে দায়িত্ব পালন করেন। ১৯৮৭ থেকে ১৯৮৯ সাল পর্যন্ত ছাত্রদলের চট্টগ্রাম বিশ্ববিদ্যালয় শাখার আহবায়ক এবং সভাপতি হিসেবে দায়িত্বপ্রাপ্ত হন। ১৯৯০ থেকে ১৯৯২ সাল পর্যন্ত তিনি রামগড় রাজনৈতিক জেলা যুবদল সভাপতি হিসেবে দায়িত্বপ্রাপ্ত হন। ১৯৯৩ থেকে ২০০৯ সাল পর্যন্ত তিনি খাগড়াছড়ি জেলা বিএনপি'র- এর সাধারণ সম্পাদক নির্বাচিত হন। ২০০৯ সালে তিনি খাগড়াছড়ি পার্বত্য জেলা বিএনপি-এর সভাপতি এবং বাংলাদেশ জাতীয়তাবাদী দল-এর কেন্দ্রীয় নির্বাহী কমিটির সদস্য নির্বাচিত হন।

সঠিক অনুচ্ছেদ শিরোনাম কোনটি?
titleA. আন্দোলন
titleB. শিক্ষা
titleC. গ্রেফতার
titleD. জাতীয়তাবাদী রাজনীতি
উত্তর: titleD
প্রথম পূর্ব ইউরোপীয় গৌরব পদযাত্রার নাম ছিল "দি ইন্টারন্যাশনালে প্রাইড"। ক্রোয়েশিয়া বা অন্যান্য পূর্ব ইউরোপীয় দেশে যেখানে এলজিবিটি সম্প্রদায় সামাজিকভাবে গ্রহণীয় হয়ে ওঠেনি সেখানে এই অনুষ্ঠানই ছিল এই জাতীয় প্রথম উদ্যোগ। পূর্বতন যুগোশ্লাভিয়া সকল রাষ্ট্রগুলির মধ্যে কেবল স্লোভেনিয়া ও ক্রোয়েশিয়াতেই সফলভাবে এই অনুষ্ঠান আয়োজন সম্ভব হয়। ২০০৬ সালে ক্রোয়েশিয়ার জাগ্রেব শহরে যে গৌরব পদযাত্রার আয়োজন করা হয় তাতে পোল্যান্ড সহ তেরোটি পূর্ব ইউরোপীয় দেশের প্রতিনিধিরা অংশ নেন।

সঠিক অনুচ্ছেদ শিরোনাম কোনটি?
titleA. লাটভিয়া
titleB. বেলগ্রেড
titleC. তুরস্ক
titleD. পূর্ব ইউরোপ
উত্তর: titleD
সামুদ রাজস্থানের একটি বড় শহর, যা বিভিন্ন সময়ে হিন্দু জমিদারদের দ্বারা শাসিত হয়েছে। শহরটি একসময় অন্যতম ধনী একটি শহর ছিলো। মোগল শাসন আমলে শহরটি মহারাজ রাজবীর সিংজীর পুত্র গোপাল সিংজীর অধীনে ছিলো। বিট্রিশ শাসন আমলেও অঞ্চলটিতে মহা রাওয়াল রাজবংশকে শাসনের কর্তৃত্ব প্রদান করা হয়েছিলো। ১৭৫৭ সাল হতে এখন পর্যন্ত মহা রাওয়ালদের এ কর্তৃত্বের রীতি আজও বজায় আছে।

সামুড প্রাসাদ প্রথমে রাজপুত দুর্গ হিসাবে নির্মিত হয়েছিলো, কিন্তু পরবর্তীতে ১৯ শতকের শুরুর দিকে রাওয়াল বারিসাল নামক একজন বিখ্যাত ব্যক্তির দ্বারা রাজপুত ও মোগল স্থাপত্য শৈলীসমৃদ্দ একটি রাজ প্রাসাদ হিসাবে রূপান্তরিত করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. পথনির্দেশনা
titleC. অবস্থান এবং আবহাওয়া
titleD. সামুড হাভেলি
উত্তর: titleA
প্রতি বছর দেশ-বিদেশ থেকে ৫০০০০ এর বেশি হিন্দু, শিখ, মুসলমান সব ধর্মের ভক্তরা ডিসেম্বর মাসের ৩ তারিখ থেকে গুরু তেগ বাহাদুরের শাহাদত উপলক্ষে জড় হন যা মহান গাম্ভীর্য এবং অনুষ্ঠান দিয়ে শুরু হয়। শিখরা সপ্তাহব্যাপী দীর্ঘ শ্রদ্ধেয় অনুষ্ঠানটিকে শহীদী-গুরু-পরব বলে আখ্য দেন যা বিশাল মিছিল দিয়ে চিহ্নিত করা হয় ।গুরু তেগ বাহাদুর এইভাবে "হিন্দ-দি-চাদর" বা "হিন্দ তারিখের ঢাল হিন্দুস্তানে ফেরা" স্নেহপরায়ণ শিরোনাম অর্জন করেছেন ।

সঠিক অনুচ্ছেদ শিরোনাম কোনটি?
titleA. বিমানবন্দর
titleB. ভৌগোলিক অবস্থান ও জলবায়ু
titleC. সংস্কৃতি ও উৎসব
titleD. জনপরিসংখ্যান
উত্তর: titleC
নবদ্বীপের সাতটি নোরাকৃতি বৌদ্ধ ধারার শিবের মধ্যেই এই বিয়ের প্রচলন আছে। তারা হলো বুড়োশিব, যোগনাথ, বালকনাথ, দন্ডপাণি শিব,নন্দী পাড়ার পলকেশ্বর, দেয়াড়াপাড়ার আলোকনাথ, বৌবাজারের বানেশ্বর। আগে বাসন্তীপুজোর দশমীর ভোরে বুড়োশিব আর যোগনাথ শিবের জোড়া বিয়ের আয়োজন হতো। সত্তরের দশক থেকে উৎসবে কিছুটা ভাঁটা পড়ে। জাঁকজমক কমে, বুড়োশিব ছাড়া অনেক শিবেরই বিয়ে বন্ধ হয়ে যায়। তবে আবার এই উৎসব চেনা আঙ্গিকে ফিরেছে। পুরাতত্ত্ব পরিষদের শান্তিরঞ্জন দেব বলেন, 

সঠিক অনুচ্ছেদ শিরোনাম কোনটি?
titleA. কয়েকটি বিশেষ বিয়ের আয়োজন
titleB. বিয়ের ভোজন
titleC. লোকসংস্কৃতি ও মৃৎশিল্প
titleD. বাসন্তী পূজা ও শিবের বিয়ে
উত্তর: titleA